
	Šalčininkų rajono savivaldybės teritorijos bendrasis planas. Koncepcija. 

BP koncepcijos 1 variantas - (tolygios plėtros). 

	
	Šalčininkų rajono savivaldybės teritorijos bendrasis planas. Koncepcija. 

BP koncepcijos 2 variantas – (koncentruotos plėtros). 


1. ĮVADAS

Šalčininkų rajono savivaldybės bendrasis planas (Toliau Šalčininkų raj. sav. BP) (plėtros koncepcija – iki 2028 m.) rengiamas pagal:

- Šalčininkų raj. Sav. tarybos 2006 m. balandžio 26 d. Sprendimą Nr. T1 – 1242 “Dėl Šalčininkų rajono savivaldybės teritorijos bendrojo plano rengimo“);
- Šalčininkų rajono savivaldybės tarybos 2006 m. gegužės 30 d. Sprendimą Nr. T1 – 1326 “Dėl Šalčininkų rajono savivaldybės teritorijos bendrojo plano tikslų ir uždavinių patvirtinimo“.
Įgyvendinti Šalčininkų raj. sav. BP sprendiniai gali turėti teigiamą arba neigiamą poveikį rajono teritorijai. Numatomam reikšmingam poveikiui aplinkai įvertinti ir kiek įmanoma sumažinti galimo neigiamo poveikio tikimybę, bei vadovaujantis LR Vyriausybės nutarimu patvirtintu Planų ir programų strateginio pasekmių aplinkai vertinimo tvarkos aprašo (Žin., 2004, Nr. 130 – 4650) 7.2 punktu, rengiamas strateginis pasekmių aplinkai vertinimas (toliau vadinama SPAV). Jis padės nustatyti galimą bendrojo plano sprendinių įtaką rajono savivaldybės gamtinei ir socialinei - ekonominei aplinkai, įvertinti galimas reikšmingas plano įgyvendinimo pasekmes atskiroms savivaldybės teritorijos dalims, be to, sumažins siūlomų alternatyvų neigiamų pasekmių riziką. SPAV dokumentas padės įžvelgti bendrojo plano koncepcijų trūkumus ir tobulinti strateginius plano sprendimus ankstyvojoje planavimo stadijoje. SPAV užtikrins konsultavimąsi su įvairių lygmenų institucijomis ir visuomene bei sudarys sąlygas atsižvelgti į jų nuomonę, o plano rengimo organizatoriai turės išsamią ir patikimą informaciją apie plano įgyvendinimo pasekmes.

Strateginio pasekmių aplinkai vertinimo apimties nustatymo dokumentas (toliau vadinamas vertinimo apimties nustatymo dokumentu) rengiamas teritorijų planavimo dokumento rengimo koncepcijos stadijoje. 
Jis reikalingas tam, kad padėtų tinkamai atlikti SPAV. Vertinimo apimties nustatymo dokumentas (kaip ir SPAV) atliekamas pagal Planų ir programų strateginio pasekmių aplinkai vertinimo tvarkos aprašą (Žin., 2004, Nr. 130-4650). Pagrindiniai vertinimo apimties nustatymo dokumento tikslai yra:

· pateikti trumpą plano bei koncepcijos krypčių ir jų alternatyvų aprašymą, pagrindinius tikslus ir sąsają su kitais planais ir programomis;

· pateikti teritorijų, kurios gali būti reikšmingai paveiktos, trumpą aprašymą;

· pateikti informaciją apie tai, kokie aplinkos komponentai ir kokios pasekmės bus nagrinėjamos atliekant vertinimą;

· pateikti informaciją apie pasekmių aplinkai prognozavimo ir vertinimo metodus, kuriuos numatoma naudoti vertinimui atlikti.

Vertinimo apimties nustatymo dokumentas padės užtikrinti, kad informacija, naudojama parengiant strateginius sprendimus, sukurtų kompleksinį svarbiausių plano pasekmių vaizdą. Taip pat padės sutelkti dėmesį į strateginių sprendimų priėmimui svarbiausius klausimus ir nurodys galimas plano alternatyvas. Be to, vertinimo apimties nustatymo dokumentas skatins konsultacijas dėl plano ir jo pasekmių aplinkai tarp užsakovo, kompetetingų institucijų, kitų suinteresuotų grupių ir visuomenės.

Strateginio pasekmių aplinkai vertinimo apimties nustatymo dokumento rengimas ir teikimas vertinimo subjektams. Šalčininkų raj. sav. teritorijos bendrojo plano vertinimo subjektai:

· Vilniaus regiono aplinkos apsaugos departamentas;

· Vilniaus visuomenės sveikatos centro Šalčininkų filialas;

· Kultūros paveldo departamento prie Kultūros ministerijos Vilniaus teritorinis padalinys;

· Valstybinė saugomų teritorijų tarnyba prie Aplinkos ministerijos;

· Šalčininkų rajono savivaldybė;

· Visuomenė.

Planavimo organizatorius:
Šalčininkų rajono savivaldybės administracijos direktorius, Vilniaus g. 49, LT-17116  Šalčininkai
Plano rengėjas:
SĮ “Vilniaus planas”, Konstitucijos pr.3, LT-09601  Vilnius
2.VERTINIMO APIMTIES NUSTATYMO DOKUMENTAS
2.1. PAGRINDINIAI KONCEPCIJOS TIKSLAI, SĄSAJOS SU KITAIS PLANAIS IR PROGRAMOMIS, ALTERNATYVŲ APRAŠYMAS

2.1.1. ŠALČININKŲ RAJ. SAV. BP KONCEPCIJOS IKI 2028 METŲ PAGRINDINIAI PRINCIPAI IR UŽDAVINIAI

BP koncepcijos iki 2028 metų pagrindiniai principai:
1. Plėtros tikslo siekiama darnios plėtros priemonėmis;

2. Formuojama darni rajono teritorijų funkcinė ir erdvinė sistema, didinanti vietinį ir regioninį konkurencingumą.

BP koncepcijos iki 2028 metų pagrindiniai uždaviniai:
· Numatyti teritorijos tvarkymo, naudojimo ir apsaugos prioritetus;

· 
Numatyti susiklosčiusios rajono teritorijos erdvinės struktūros tobulinimo ir  urbanistinės sistemos vystymo kryptis;

· 
Numatyti miškų ir želdynų sistemų plėtrą;

· 
Įvertinti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą;

· 
Atlikti teritorijos funkcinį zonavimą.

BP  koncepcijoje įvertinti išorės veiksniai:
Šalčininkų rajono plėtrą įtakoja išoriniai veiksniai. Dauguma jų – neapibrėžti laike ir erdvėje, bendrojo plano rėmuose yra neprognozuojami. Tačiau jie skatina taikyti naujus plėtros principus, numatyti keistinus bei galimus naujus bendrojo plano sprendinius. Svarbiausi išoriniai veiksniai:

· Lietuvos įstojimas į Europos Sąjungą ir galimybė panaudoti 2007–2013 metų Europos Sąjungos struktūrinę paramą;

· Europos Sąjungos regioninė politika, Lisabonos strategija, Urbanistikos chartija, Alborgo chartija, kiti strateginiai dokumentai, skatinantys darnią plėtrą, išskiriantys „urban“ dimensiją, kaip pagrindą generuojant Europos Sąjungos ekonomiką, ypač žinių, kuriant žmonių gerovę, didinant konkurencingumą;
· Globalizacijos veiksniai, susiję su energetinių išteklių brangimu, emigracija ir imigracija, kapitalo ir darbo rinkos laisvu judėjimu, turizmo plėtra, savitumo (ypač gamtos ir kultūros vertybių) išsaugojimu;
· Teisinės bazės, reglamentuojančios teritorijų planavimą, statybas, infrastruktūros plėtrą, žemės reformą nestabilumas, užsitęsęs valstybės žemės grąžinimas, žemės paskirčių, būdų ir pobūdžių sąvokų neatitikimas darniosios plėtros sampratai;
· Silpnas teritorinių bei strateginių planų, sektorinių strategijų įgyvendinimo koordinavimas valstybėje;
· Tiesioginių užsienio kapitalo investicijų stoka valstybėje;
· Savivaldybės biudžeto lėšų trūkumas darniai plėtrai užtikrinti: bendrosios inžinerinės, transporto, socialinės, aplinkosauginės infrastruktūros plėtros finansavimo ir įgyvendinimo atsilikimas;
· Įmonių migracijos tikimybė, gamybos technologijų kaita, palanki aplinkosauginiu požiūriu.
· LR teritorijos bendrojo plano sprendiniai (1-1 paveikslas):
- Šalies teritorijos tvarkymo probleminių situacijų ir arealų kontekste Šalčininkų raj. sav. kraštotvarkos požiūriu yra viename iš sudėtingiausių - pietų (Lazdijai - Šalčininkai) probleminiame areale;

- Urbanistinės sistemos optimizavimo aspektu rajonas tik dalinai (šiaurinė dalis) patenka į  Vilniaus aglomeracinio poveikio arealą. Savivaldybės teritoriją vakarų – rytų kryptimi (iki Jašiūnų) kerta 2 lygmens regioninė urbanistinės integracijos ašis, ir šiaurės – pietų kryptimi numatoma plėtoti 1 lygmens IB kategorijos tarptautinės urbanistinės integracijos ašis. Urbanistinio karkaso (toliau UK) vystymo prioritetuose šių ašių vystymo kryptys nėra numatytos;

- Pagal LR BP bioprodukcinio ūkio teritorijų klasifikaciją Šalčininkų raj. sav. teritorija patenka į I Pietryčių Lietuvos zoną, kur išsaugoma ir gerinama ariamoji žemė su našiais dirvožemiais ir galimas didesnių plotų apsodinimas mišku. Jame reikalingos diferencijuotos valstybės rėmimo priemonės;

 - Rekreacinių arealų resursinio potencialo kategorijų skalėje didžioji dalis sav. teritorijos, išskyrus pietrytinę (Dieveniškės) zoną, yra priskirta mažo potencialo rekreacinėms teritorijoms ir į rekreacinius prioritetus nepretenduoja;

- Transporto infrastruktūros požiūriu, teritoriją kerta pirmo (tarptautinio) ir antro rango magistraliniai  keliai, kuriems iki 2020 m. numatyta plėtra ir modernizavimas, atsižvelgiant į tarptautinius standartus ir techninius reikalavimus;

- Energetinėje ir ekoinžinerinėje infrastruktūroje išskirtinių pozicijų LR BP nenumato;

- Šalčininkų raj. sav. smulkaus verslo plėtros srityje nustatytas pakankamai aukštas  gyventojų verslumo augimo potencialas.

- Pagal integruotos raidos strategiją rajono savivaldybė patenka į konversinio ir palaikomojo tipo kraštotvarkines zonas, kurioms reikalinga dabartinio tradicinio naudojimo krypčių (daugiausia intensyvaus žemės ir miškų ūkio) ir prioritetų konversija – šiaurinėje teritorijos dalyje, bei žymi dabartinio naudojimo adaptacija ir atitinkama valstybės parama – pietinėje dalyje.

- Pagal funkcinių prioritetų sritis,- Šalčininkų raj. sav. priskiriama E sričiai – Rytų ir Pietų Lietuvos ir apima kalvotąjį Baltijos aukštumų ruožą bei gretimas jam pietrytines teritorijas. Foniniam naudojimui būdinga žemės ir miškų ūkis bei žvejyba, o prioritetinės funkcijos tektų tausojančiam miškų ūkiui, rekreacijai bei konservacijai, taip pat transportui. Tai antroji (po pajūrio) funkcinė sritis, kurioje išryškėjęs nacionalinės svarbos rekreacinio naudojimo prioritetas.

BP koncepcijoje įvertinti vidiniai veiksniai:
Vidiniai veiksniai, įtakojantys raj. sav. teritorijų rekonstrukciją, konversiją ir plėtrą apibūdinami kaip:

· paveldėtos funkcinio zonavimo miestams būdingos monofunkcinės struktūros, prieštaraujančios darniosios plėtros principams;

· fizinė ir funkcinė plėtros inercija, iššaukta privačių iniciatyvų, neadekvati visuomenės interesams;

· gyventojų galimybės žemės reformos pasėkoje gauti žemes su intencija gyvenamajai statybai, kas gali būti susiję su neprognozuojama ir nenuoseklia gyvenamųjų teritorijų plėtra ir didele teritorine sklaida į neužstatytas teritorijas ir ypač į rezervuotas rekreacines zonas;

· santykinis gyventojų skaičiaus mažėjimas. Gyventojų emigracija į kitas šalis ir Vilniaus miesto regioną. Imigracijos procesai į rajoną yra palyginti silpni, iš esmės kompensuoja neigiamą natūralų prieaugį;

· nepalankūs demografiniai procesai: mažėjantis gimstamumas ir neigiamas natūralus prieaugis;

· nepakankamas naujos infrastruktūros finansavimas;

· neparengti teritorijų planavimo dokumentai, reikalingi planingai teritorinei plėtrai ir investicijų pritraukimui.

2.1.2. Sąsajos su kitais planais ir programomis
Šalčininkų raj. sav. BP (plėtros koncepcija – iki 2028 m.) rengiamas vadovaujantis:

- Lietuvos Respublikos teritorijų planavimo įstatymu, taip pat kitais miesto aplinką liečiančiais Lietuvos įstatymais ir normomis;

- Lietuvos Respublikos vietos savivaldos įstatymu, - 2003 m. liepos 01 d. Sprendimu Nr. T - 126 patvirtintu “Šalčininkų rajono veiklos strateginiu planu 2003-2008 m.”;

- Rengiamu “Šalčininkų rajono savivaldybės 2007-2013 metų veiklos strateginiu planu.”;

- Savivaldybės teritorijos bendrojo plano rengimo taisyklėmis; 

- Lietuvos Respublikos teritorijos bendrajame plane nustatytais šalies raidos tikslais ir principais bei jų įgyvendinimo prioritetais;
-  Rengiamu Vilniaus apskrities bendruoju planu;
- Bendrosiomis miestų planavimą įtakojančiomis Europos Sąjungos nuostatomis (išdėstytomis Lisabonos strategijoje iki 2010, Europos miestų tolydžios plėtros chartijoje, Europos urbanistikos chartijoje ir kituose dokumentuose).

Šalčininkų rajono savivaldybė toliau LR BP kontekste:


- Šalčininkų raj. sav. kraštotvarkos požiūriu yra viename iš sudėrtingiausių - pietų (Lazdijai - Šalčininkai) probleminiame areale;

- Savivaldybės teritoriją vakarų – rytų kryptimi kerta 2 lygmens regioninė urbanistinės integracijos ašis; šiaurės – pietų krypyimi numatoma plėtoti 1 lygmens IB kategorijos tarptautinės urbanistinės integracijos ašis. Urbanistinio karkaso (toliau UK) vystymo prioritetuose šių ašių vystymo kryptys nėra numatytos;

- Pagal LR BP bioprodukcinio ūkio teritorijų klasifikaciją Šalčininkų raj. savivaldybės teritorija patenka į I Pietryčių Lietuvos zoną, kur išsaugoma ir gerinama ariamoji žemė su našiais dirvožemiais ir galimas didesnių plotų apsodinimas mišku. Reikalingos diferencijuotos valstybės rėmimo priemonės;

 - Didžioji dalis savivaldybės teritorijos, išskyrus pietrytinę (Dieveniškės) zoną, yra priskirta mažo potencialo rekreacinėms teritorijoms ir į rekreacinius prioritetus nepretenduoja;

- Transporto infrastruktūros požiūriu, teritoriją kerta pirmo (tarptautinio) ir antro rango magistraliniai  keliai, kuriems iki 2020 m. numatyta plėtra ir modernizavimas;

- Energetinėje ir ekoinžinerinėje infrastruktūroje išskirtinių pozicijų LR BP nenumato;

- Šalčininkų raj. sav. smulkaus verslo plėtros srityje nustatytas pakankamai aukštas  gyventojų verslumo augimo potencialas.

- Pagal integruotos raidos strategiją rajono savivaldybė patenka į konversinio ir palaikomojo tipo kraštotvarkines zonas, kurioms reikalinga dabartinio tradicinio naudojimo krypčių (daugiausia intensyvaus žemės ir miškų ūkio) ir prioritetų konversija – šiaurinėje teritorijos dalyje, bei žymi dabartinio naudojimo adaptacija ir atitinkama valstybės parama – pietinėje dalyje.

- Pagal funkcinių prioritetų sritis,- Šalčininkų raj. savivaldybė priskiriama E sričiai. Foniniam naudojimui būdinga žemės ir miškų ūkis, o prioritetinės funkcijos tektų tausojančiam miškų ūkiui, rekreacijai bei konservacijai, taip pat transportui. Tai antroji (po pajūrio) funkcinė sritis, kurioje išryškėjęs nacionalinės svarbos rekreacinio naudojimo prioritetas.

2007 sausio 31 d. LR Vyriausybė priėmė nutarimą dėl probleminių teritorijų pripažinimo. Vadovaujantis probleminių teritorijų išskyrimo kriterijais – nedarbingumo lygiu, dideliu pašalpų gavėjų skaičiumi, mažomis materialinėmis investicijomis vienam gyventojui, probleminėmis teritorijomis pripažintos 14 savivaldybių teritorijų, iš jų Vilniaus apskrityje – Švenčionių ir Šalčininkų savivaldybių teritorijos. Artimiausiu metu Vyriausybė numato parengti plėtros skatinimo ir ekonominio bei socialinio išsivystymo skirtumų mažinimo programą.
Šalčininkų raj. sav. BP sąlygas rengiančių institucijų pateiktos sąlygos:

1. Vilniaus regiono aplinkos apsaugos departamento planavimo sąlygos Nr.4.2-123 (2006-06-16);

2. Lietuvos automobilių kelių direkcijos prie Susisiekimo ministerijos raštas Nr.(6.6)-2-1946 (2006-06-23);

3. Valstybės sienos apsaugos tarnybos prie LR Vidaus reikalų ministerijos raštas Nr.(21)-14-2983 (2006-06-27);

4. Vilniaus visuomenės sveikatos centro Šalčininkų filialo raštas Nr.(21)-22.2.41-64 (2006-06-28);

5. Vilniaus apskrities viršininko administracijos raštas Nr.(80)-1.2-2594-(3.31) (2006-06-30);

6. AB „Lietuvos dujos“ Vilniaus filialo Šalčininkų skyriaus raštas Nr.200 (2006-06-30);

7. KPD prie Kultūros ministerijos Vilniaus teritorinio padalinio planavimo sąlygos Nr.57 (2006-07-01);

8. AB Rytų skirstomųjų tinklų Vilniaus regiono Šalčininkų skyriaus techninės sąlygos Nr. 25/6/0173 (2006-07-01);

9. TEO LT projektavimo sąlygos Nr.2-295/2006 (2006-06-21);

10. UAB „Vilniaus vandenys“ planavimo sąlygos Nr.06/12 (2006-06-23).

Bendrojo plano koncepcijos informacinė bazė:
1. Esamos būklės analizės rezultatai;

2. savivaldybės teritorijų planavimo dokumentų registras;

3. išduotų statybos leidimų statistika;

4. Šalčininkų raj. sav. strateginiai veiklos planai, biudžetai ir kiti 2007 metais patvirtinti strateginiai plėtros dokumentai;

5. savivaldybės tarnybų duomenys;

6. “Natura-2000” duomenys;

7. transporto priemonių srautų ir jų charakteristikų (intensyvumo, struktūros, greičio, paros ir kitų ciklų dinamikos) natūrinių tyrimų analizės rezultatai;

8. miesto funkcionavimo (mobilumas, srautai, greičiai, rida, energetinis imlumas, laiko sąnaudos) variantinio modeliavimo rezultatai;

9. reprezentatyvios Vilniaus apskrities gyventojų apklausos rezultatai;

10. bendrojo plano rengimo metu gauti pasiūlymai.

2.1.3
RAJONO SAVIVALDYBĖS TERITORIJOS VYSTYMO ALTERNATYVOS
Įvertinant Šalčininkų raj. sav. reikšmę Lietuvos teritorijos erdvinėje struktūroje, gamtines ir antropogenines rizikas, esamos būklės problemas, esminius žemės panaudojimo pokyčius, susijusius su žemės grąžinimu ir jos naudojimo neapibrėžtumu rajono savivaldybės plėtros koncepcija bendrojo plano kompetencijos ribose siekia:

· Išlaikyti gamtinius resursus, kaip vieną iš pagrindinių ekonominės ir socialinės plėtros bazės komponenčių;

· Sudaryti sąlygas valdyti plėtros procesą, remiantis darnios plėtros principais,

· Suderinti vidinius plėtros interesus su Vilniaus regiono integraciniais procesais;

· Išlaikyti ir didinti konkurencinį pajėgumą vidaus bei kaimyninių šalių rinkoje;

· Skatinti gyventojų skaičiaus ir darbo vietų augimo prielaidas išvengiant galimo chaotiško naujų teritorijų įsisavinimo, darbo vietų ir gyventojų skaičiaus disproporcijų neigiamų pasekmių, užtikrinti aplinkos kokybę.

Šiems tikslams įgyvendinti savivaldybės teritorijoje išskiriamos trys makrostruktūrinės dalys - zonos. Kiekvienai iš šių zonų yra siūloma specifinių plėtros priemonių, padedančių formuoti integruotas struktūras, mažinti teritorines disproporcijas, spręsti transporto ir taršos emisijos problemas rinkinys (2.1.3-1 lentelė).
2.1.3-1 lentelė. Plėtros priemonių taikymas miesto zonoms
	1. Integruotos urbanistinių kompleksų formavimo priemonės

	1.Esamos urbanizuotos teritorijos (kuriose įvertinus poveikį aplinkai galimas urbanizacijos kokybės palaikymas ir gerinimas)
	2.Naujos plėtros teritorijos 

(pagal plėtros tikimybę ir mažiausią poveikį aplinkai turinčios pagrįstą urbanistinį potencialą ir galimos urbanizuoti teritorijos)
	3.Neurbanizuojamos teritorijos
(saugomos teritorijos, agrarinės teritorijos, miškai, želdynai, atviros erdvės ir fragmentinė urbanizacija)

	· Nekilnojamojo kultūros paveldo apsauga;

· Naujos plėtros teritorijos;

· Esamos fizinės aplinkos saugojimas, pritaikymas kintantiems poreikiams, galimybėms (modernizavimas);

· Taršos slopinimas;

· Funkcinės integracijos stiprinimas;

· Funkcinis ir fizinis neefektyviai naudojamų teritorijų pertvarkymas (konversija);


	· Gyvenamosios aplinkos, viešųjų erdvių kūrimas;

· Plėtros naujos teritorijos;

· Funkcinė integracija;

· Polifunkciškumą skatinantis funkcinis ir fizinis naudojimas.

· Viešojo transporto plėtra;

· Turizmo palaikymas;

· Socialinės infrastruktūros plėtra (darželiai, mokyklos);

· Smulkaus verslo palaikymas.

· Naujų darbo vietų sukūrimas ir sklaida;

· Urbanistinių kompleksų polifunkcinių centrų plėtra.
	· Teritorijų struktūrizavimas;

· Viešojo transporto plėtra;

· Poilsiavimo plėtros strategijos suderinamumas;

· Gamtinio karkaso elementų – migracijos koridorių saugojimas.

· Saugomų teritorijų apsauga nuo galimo žalingo urbanistinio poveikio.

· Specializuotų centrų plėtra;

· Ekonomiškas agrarinių teritorijų panaudojimas.

· Darbo vietų plėtra.

	2. Disproporcijų tarp urbanistinių kompleksų mažinimo priemonės

	· Darbo vietų skaičiaus ir įvairovės didinimas.
	· Gyventojų ir darbo vietų santykio optimizavimas palaikant ir didinant gyv. fondo lyginamąjį svorį.
	· Darbo vietų plėtra.


	3. Transporto optimizavimo priemonės

	· 1 ir 2 priemonių kompleksai palankūs srautų koncentracijos optimizavimui.

	· Sankryžų rekonstrukcijos;

· Eismo valdymo sistemos kūrimas.

· Kelių tinklo tankio didinimas.

· Esamų ir naujų gatvių, sankryžų ir kelių rekonstrukcijos.

· Esamo magistralinio geležinkelio linijos modernizavimas.
	· Kelių tinklo kūrimas.

· Esamo magistralinio geležinkelio linijos modernizavimas.

· Ramaus eismo zonų kūrimas.


	· Struktūrinių kelių tiesimas;

· Ramaus eismo zonos;

· Kitų transporto rūšių (pramoginių) trasų įrengimas ir struktūrizavimas.

	4. Viešojo keleivių transporto (VT) plėtros priemonės

	· 1, 2, 3 tikslų priemonės palankios viešojo transporto plėtrai.

	· VT keliai arba atkarpos.
	· Maršrutinio tinklo plėtra, persėdimų minimizavimas.

	5.Taršos emisijos mažinimo priemonės

	· Visa 1, 2, 3 ir 4 tikslų įgyvendinimo priemonių sisteminė visuma yra pagrindinis būdas minimizuoti mobilių taršos šaltinių poveikį, transporto priemonių ir pėsčiųjų konfliktą.


1. esamos urbanizuotos teritorijos: bendrąja prasme – aglomeruotos teritorijos, turinčios elementarų institucinio aprūpinimo lygį ir išlaikančios stabilų ar augantį gyv. skaičių:

· tvarkomos ir formuojamos saugant vertinguosius urbanistinės struktūros elementus, atsižvelgiant į esamą urbanizacijos poveikį aplinkai; skatinamas polifunkciškumas; siekiama aukštos architektūrinės erdvių ir užstatymo kokybės;
· modernizuojamos esamos ir konvertuojamos taršios ar funkciškai nepriimtinos teritorijos, kuriose skatinamas polifunciškumas, socialinės infrastruktūros ir darbo vietų plėtra.
2. naujos plėtros teritorijos: darniosios plėtros principais pagal kompleksinius plėtrą jose reglamentuojančius teritorijų planavimo dokumentus vystomos teritorijos, kurioms teikiamas plėtros prioritetas, su šių teritorijų plėtrai reikalingomis rezervuojamomis teritorijomis: komunikaciniais koridoriais gatvėms, keliams ir inžineriniams tinklams, viešosioms erdvėms.
3. neurbanizuojamos teritorijos: gamtinio karkaso elementai, agrarinės teritorijos, saugomos teritorijos ir kompleksai, parkai, miškai, želdynai, pievos, vandenys ir teritorijos, kuriose dominuoja želdiniai, pritaikyti viešam naudojimui (turizmas, pramogos, ramus poilsis ir t.t.).

Remiantis tais pačiais raj. sav. urbanistinės struktūros modelio formavimo principais ir urbanistinės raidos prielaidomis pateikiami du galimi plėtros variantai - dvi vystymo alternatyvos: 

- BP koncepcijos 1 variantas (tolygios plėtros) – kai palaipsniui ir tolygiai vystomi visi esami aglomeruoti centrai ir pocentriai;

- BP koncepcijos 2 variantas (koncentruotos plėtros) – kai koncentruotai vystomas potencialiausias aglomeruotas Jašiūnų–Šalčininkų ruožas (Jašiūnai-Zavišonys-Šalčininkėliai-Šalčininkai).

Esminis koncepcijos variantų skirtumas akcentuojamas ekonominio situacijos realumo, kokybinių aplinkos rodiklių, funkcinio teritorijų panaudojimo, racionalumo ir konkurencingumo gerinimo aspektais.

2.1.3.1 
BP koncepcijos 1 variantas – (tolygios plėtros)
Urbanistinė plėtra paremta dabartine susiklosčiusia urbanistine savivaldybės struktūra ir išlaiko esamą paslaugų, švietimo, kultūros, sveikatos ir socialinės apsaugos, globos ir rūpybos įstaigų tinklą, gerinant šio tinklo paslaugų ir gyvenamosios aplinkos bei viešų erdvių kokybę, skatina žemės ir miškų ūkio modernizavimą bei pramonės ir paslaugų sferos plėtrą iš esmės tose pačiose žemėnaudos ir žemėvaldos rėmuose.


Naujų, neurbanizuotų teritorijų poreikis gyvenamojo fondo pokyčiui yra:

	Teritorijų poreikis 2018 metams ha
	Teritorijų poreikis 2028 metams ha

	410,0
	1000,0


	Esamos užstatytos (urbanizuotos), modernizuojamos ir konvertuojamos teritorijos / su 100 m buferine zona
	3176 / 5308 ha

	Saugomos teritorijos
	30151 ha

	Naujos, konceptualiai potencialios užstatymui plėtros (rezervinės) teritorijos.  
	3252 ha



Tolygios plėtros koncepcijos varianto privalumai:
Tai yra tolygios rajono centrų (stambesniųjų gyvenviečių) plėtros variantas, pagal kurį yra išlaikomi nusistovėję paslaugų ryšiai ir kaimynystės santykiai, darbo ir socialinės infrastruktūros pasiekiamumas, veiklos tęstinumas, žemės naudojimo lygis. Privalumų išsaugojimo (jeigu jie yra) ir įgyvendinimo garantija yra susijusi su savivaldybės, valstybės finansiniais ir kitais ištekliais, gebėjimais veikti konkurencinėje erdvėje ir:

· išlaikyti gyventojų užimtumo lygį, aukščiausios ir aukštos kvalifikacijos darbuotojus, nuo kurių priklauso socialinės ir techninės viešos infrastruktūros paslaugų kokybė;

· išlaikyti jaunimą, suteikti sąlygas mokslui ir darbui;

· išlaikyti ir modernizuoti didelės sklaidos ir santykinai mažo efektyvumo socialinę ir techninę infrastruktūrą dėl mažo gyventojų tankio ir didelio mažų gyvenviečių tinklo tankio;

· išlaikyti ir plėtoti inžinerinę infrastruktūrą ir visas gyvenvietes bei būstus aprūpinti tinkama inžinerine įranga. Dėl didelės vartotojų teritorinės sklaidos kapitalo investicijų efektyvumas labai mažas ir rizikingas.

Šio varianto ypatybė yra gana didelė urbanistinė sklaida ir jo realizacijos sėkmė labiau priklausys nuo pačių gyventojų ir verslo struktūrų noro, galimybių ir sugebėjimų savarankiškai siekti aukštesnio gyvenimo lygio ir, tuo pačiu, savivaldybės išsivystymo lygio. Suinteresuotumą gali lemti savivaldybės sistemoje esamos socialinės, ekonominės, urbanistinės ir žemėtvarkos, žemės valdos sąlygos bei tų sąlygų palankumas ateityje bei tempai susiję su:

· kvalifikuotų darbuotojų pasiūla;

· gyventojų verslumo lygiu bei finansiniu pajėgumu, įvertinant ir gebėjimą komunikuoti ne tik vietos, bet ir šalies rinkoje, įvertinant veiklos globalizavimo veiksnius;

· darbo jėgos profesinio mobilumo lygiu.

Tolygios plėtros koncepcijos varianto rizikos:
· silpnas verslumas bei motyvacija, darbo jėgos profesinis mobilumas, gyventojų socialinė demografinės struktūros kaitos požymiai verčia manyti, kad ši alternatyva gali tapti primityvia pasyvia raida ir didėjančiu atotrūkiu nuo kitų dinamiškiau besivystančių savivaldybių;

· jis tolygus savaiminei plėtrai, kai auga tikimybė, kad nesutaps vieši ir privatūs interesai, plėtra taps nedarni socialiniu, ekonominiu ir aplinkos formavimo požiūriais;

· gali nepakakti finansinių, vadybinių, darbo jėgos ir kitų resursų sparčiai socialinei ekonominei plėtrai tuo atveju, kai resursai ir pastangos būtų išsklaidytos visiems veiklos sektoriams visose gyvenamosiose vietovėse.


Tolygios plėtros koncepcijos variantas pagal plėtros pozicijų prioritetus yra  visais raidos aspektais priimtinas ir pagrįstas (tai akcentuojama ir Vilniaus apskrities teritorijos bendrojo plano projekte), nes, nežiūrint į galimas grėsmes, tai yra potenciali ir lygiavertė alternatyva kitam – koncentruotos plėtros BP koncepcijos variantui.

2.1.3.2 
BP koncepcijos 2 variantas – (koncentruotos plėtros)
Koncepcijos varianto esmė yra ta, kad sukuriama galimybė suformuoti naują, aglomeruotą ir maksimaliai integruotą savivaldybės linijinę erdvinę struktūrą, išlaikant esminius darniosios plėtros principus, kur galima sudaryti geresnes sąlygas investuotojų iniciatyvai skatinti, efektyviai valdyti viešas socialinės ir inžinerinės infrastruktūros investicijas, turėti ilgalaikę ir perspektyvią erdvinės plėtros strategiją, įgyvendinamą palaipsniui, prioritetų principu ir konkurentabilią su gretimų savivaldybių urbanistinėmis struktūromis, kurios kol kas neturi adekvačių urbanistinių prielaidų.

Naujų, neurbanizuotų teritorijų poreikis gyvenamojo fondo pokyčiui yra:

	Teritorijų poreikis 2018 metams ha
	Teritorijų poreikis 2028 metams ha

	410,0
	1000,0


	Esamos užstatytos (urbanizuotos), modernizuojamos ir konvertuojamos teritorijos / su 100 m buferine zona
	3176 / 5308 ha

	Saugomos teritorijos
	30151 ha

	Naujos, konceptualiai potencialios užstatymui plėtros (rezervinės)  teritorijos.  
	3167 ha



Koncentruotos plėtros koncepcijos varianto privalumai:

· savivaldybės ir valstybės kapitalo investicijų koncentruoto ir efektyvaus naudojimo galimybės (aišku, neaplenkiant ir palaikant likusius savarankiškus rajono pocentrius);

· geros prielaidos savivaldybės, valstybės ir privačių struktūrų bendradarbiavimui naujais partnerystės pagrindais;

· kokybiškai ir kiekybiškai labai perspektyvūs gyvenimo ir veiklos organizavimo rajone strateginiai ilgalaikiai principai, bei gyvenimo ir veiklos pasirinkimo alternatyvos esamiems ir naujiems gyventojams, ūkininkams, verslininkams, pramonininkams;

· žymiai efektyvesnės naujos kokybiškos urbanistinės-erdvinės struktūros sukūrimo galimybės ir palaikymas konkurencinėje erdvėje;

· efektyvesnis ir mažiau rizikingas gamtinio karkaso ir gamtinių resursų saugojimas;

· pilnavertis pagrindinių susisiekimo infrastruktūros trasų (geležinkelio ir kelių) panaudojimas naujų urbanistinių struktūrų kūrimui;

· koncentruojant plėtrą mažiausiai pažeidžiamose teritorijose, mažėja sklaida ir tikimybė dėl galimo poveikio saugomoms teritorijoms nuo stambesnių urbanistinių struktūrų ar atskirų vienetų.

Koncentruotos plėtros koncepcijos varianto rizikos:
· savarankiški rajono pocentriai ir neaglomeruotos teritorijos gali netekti tolygios dalies palaikomųjų ir užsienio investicijų;

· koncentruota plėtra gali didinti infrastruktūrinę kaimų ir neaglomeruotų teritorijų fizinę atskirtį;

· gali didėti socialinė, ekonominė kaimų, esančių atokiau numatomos koncentruotos plėtros arealų atskirtis, ypač vertinant kaimo gyventojų socialinės demografinės struktūros blogėjimo tendencijas;

· didėja sklaida ir tikimybė dėl galimo poveikio saugomoms teritorijoms nuo tikėtinų savavališkų, smulkių ir atsitiktinių urbanistinių vienetų.


Pagal 2 variantą numatoma maksimaliai vystyti visų kategorijų gyvenvietes aglomeruotame Jašiūnų – Šalčininkų ruože, taip pat vystant keletą kitų stambesnių gyvenviečių pagal centrų hierarchiją, numatytą Vilniaus apskrities teritorijos bendrojo plano projekte.

Tolygios plėtros koncepcijos variantas pagal plėtros pozicijų prioritetus yra pažangus ir priimtinas daugeliu raidos aspektų ir yra alternatyvi galimybė tarp pateiktų dviejų BP koncepcijos variantų renkantis tolimesnę rajono savivaldybės urbanistinio vystymo kryptį.

2.2 TERITORIJŲ, KURIOS GALI BŪTI REIKŠMINGAI PAVEOKTOS, TRUMPAS APRAŠYMAS

Planavimo objektas – Šalčininkų raj. sav. teritorija, kurios plotas 149140 ha. Rajone gyvena 37850 žmonių, planuojamo periodo pabaigai (2028 metams) planuojama 39800 žmonių. Rajono savivaldybė priklauso Vilniaus apskričiai. 

BP koncepcijoje Šalčininkų raj. sav. teritorijoje yra išskirtos saugomos teritorijos - sausumos ir (ar) vandens plotai nustatytomis aiškiomis ribomis, turintys pripažintą mokslinę, ekologinę, kultūrinę ir kitokią vertę ir kuriems teisės aktais nustatytas specialus apsaugos ir naudojimo režimas (tvarka) ( Lietuvos Respublikos Saugomų teritorijų įstatymas, 1993 m. lapkričio 9 d. Nr. I-301). 

Saugomų teritorijų sistemą Šalčininkų rajono savivaldybės teritorijoje sudaro:

- konservacinės apsaugos prioriteto teritorijos (draustiniai, gamtos paveldo objektai);

- kompleksinės saugomos teritorijos (valstybiniai parkai, biosferos poligonai); 

· ekologinės apsaugos prioriteto teritorijos (ekologinės apsaugos zonos).

Konservacinės apsaugos prioriteto teritorijos. Šalčininkų rajono savivaldybės teritorijoje įsteigta 12 valstybinių draustinių.

 2.2-1 lentelė. Valstybiniai draustiniai

	Eil.Nr.
	Draustinio pavadinimas
	Plotas, ha

	1. 
	Rūdninkų kraštovaizdžio draustinis
	1802

	2. 
	Visinčios kraštovaizdžio draustinis
	774

	3. 
	Papio ornitologinis draustinis,
	219

	4. 
	Merkio ichtiologinis draustinis
	850

	5. 
	Visinčios hidrografinis draustinis
	466

	6. 
	Šalčios hidrografinis draustinis
	761

	7. 
	Kernavo telmologinis draustinis
	1449

	8. 
	Ažubalės pedologinis draustinis
	93

	9. 
	Navakonių geologinis draustinis
	6

	10. 
	Šarkučių geomorfologinis draustinis
	770

	11. 
	Zygmantiškių geomorfologinis draustinis
	2259

	12. 
	Šilinės botaninis draustinis
	163

	
	Iš viso:
	9612


Šalčininkų rajone yra aštuoni gamtos paveldo objektai: Akmuo Mokas, Grybiškių ąžuolas, Stakų ąžuolas, Cegelnios akmuo, Kaniūkų akmuo, Rėžių akmuo*, Stakų konglomerato luistai, Šaltinių akmuo.

Kompleksinės saugomos teritorijos. Kompleksinei gamtos ir kultūros paveldo apsaugai įsteigtas Dieveniškių istorinis regioninis parkas. Jis skirtas išsaugoti vertingą Dieveniškių apylinkių etnokultūros palikimą ir yra vienintelis tokio pobūdžio parkas Lietuvoje.

Atskirą kompleksinių saugomų teritorijų grupę sudaro biosferos poligonai. Biosferos poligonai steigiami vykdyti nacionalinę ir regioninę aplinkos stebėseną (monitoringą) ypatingą geoekologinę svarbą turinčiose teritorijose.
Šalčininkų rajono kompleksinių saugomų teritorijų sąrašas pateikiamas 2.2-2 lentelėje.

2.2-2  lentelė
	Eil.nr.
	Saugoma teritorija
	Plotas savivaldybėje, ha
	Visas plotas, ha

	1.
	Dieveniškių istorinis regioninis parkas
	8609
	8,609

	2.
	Rūdninkų girios biosferos poligonas
	19069
	20080

	3.
	Baltosios Vokės biosferos poligonas
	360
	1391

	
	Viso:
	28038
	


Ekologinės apsaugos prioriteto teritorijos. Ekologinės apsaugos prioriteto teritorijoms priskiriama:
· gamtos ir kultūros vertybių buferinės bei fizinės apsaugos zonos;

· vandens telkinių apsaugos zonos ir pakrančių apsaugos juostos;

· vandenviečių sanitarinės apsaugos juostos;

· kelių, kapinių, gamybinių ir komunalinių bei infrastruktūros objektų sanitarinės apsaugos zonos.

Ekologinės apsaugos zonos nustatomos užtikrinti ekologinę kraštovaizdžio pusiausvyrą, išsaugoti gamtinio ir kultūrinio kraštovaizdžio kompleksų ar objektų aplinką, izoliuoti juos nuo neigiamo veiklos poveikio, sumažinti neigiamą ūkinių objektų poveikį aplinkai ir žmogui.
Europinės svarbos saugomos teritorijos - NATURA 2000 teritorijos.
Lietuvai tapus Europos Sąjungos nare, kartu atsirado įsipareigojimų, susijusių su biologinės įvairovės apsauga. Teisinis Europos ekologinio tinklo „Natura 2000” pagrindas yra dvi ES gamtos apsaugos direktyvos – Paukščių ir Buveinių. Šie teisiniai ES dokumentai numato natūralių buveinių, floros ir faunos apsaugą. Įgyvendinat šias dvi direktyvas Lietuvoje kuriamas Natura 2000 teritorijų tinklas. Šalčininkų raj. yra 12 tokių teritorijų. Aplinkos ministro 2005 metų birželio15 d. įsakymu Nr. D1-302 (Žin., 2005, Nr. 105-3908) patvirtintas vietovių, atitinkančių gamtinių buveinių apsaugai svarbių teritorijų atrankos kriterijus sąrašas. 
2.2-3  lentelė
	Eil.

Nr.
	Vietovės pavadinimas
	Plotas
	Savivaldybės
	Ribų aprašymas
	Vietovėje randamos gamtinės buveinės
	Buveinių plotas

	1.
	Pamarazių kaimo apylinkės
	21
	Šalčininkų r., Vilniaus r.
	Preliminarios ribos nustatomos pagal planą.
	9070, Medžiais apaugusios ganyklos
	19

	2.
	Stakų kaimo apylinkės
	30
	Šalčininkų r.
	Patenka į Dieveniškių regioninį parką (dalis parko ekologinės apsaugos zonos). Preliminarios ribos nustatomos pagal ą planą 
	9070, Medžiais apaugusios ganyklos
	24

	3.
	Gaujos upės slėnis
	483
	Šalčininkų r.
	Ribos sutampa su Dieveniškių istorinio regioninio parko Gaujos kraštovaizdžio draustinio ribomis
	2330, Nesusivėrusios žemyninės smiltpievės 
	2

	
	
	
	 
	 
	3260, Upių sraunumos su kurklių bendrijomis
	21

	
	
	
	 
	 
	4030, Viržynai 
	42

	
	
	
	 
	 
	5130, Kadagynai 
	2

	
	
	
	 
	 
	6230, Rūšių turtingi briedgaurynai 
	21

	
	
	
	 
	 
	6410, Melvenynai 
	2

	
	
	
	 
	 
	6430, Eutrofiniai aukštieji žolynai 
	2

	
	
	
	 
	 
	7160, Nekalkingi šaltiniai ir šaltiniuotos pelkės
	4

	
	
	
	 
	 
	7230, Šarmingos žemapelkės
	12

	4.
	Jurgelionių pievos
	15
	Šalčininkų r.
	Preliminarios ribos nustatomos pagal planą 
	9070, Medžiais apaugusios ganyklos 
	14,5

	5.
	Kernavo pelkė
	1449
	Šalčininkų r.
	Ribos sutampa su Kernavo telmologinio draustino ribomis
	9010, Vakarų taiga 
	208

	
	
	
	
	
	9080, Pelkėti lapuočių miškai 
	166,4

	
	
	
	
	
	91D0, Pelkiniai miškai 
	332,8

	6.
	Merkio upė
	2381
	Šalčininkų r., Trakų r., Varėnos r.
	Patenka į Merkio ichtiologinį draustinį (dalis draustinio). Preliminarios ribos nustatomos pagal planą 
	3260, Upių sraunumos su kurklių bendrijomis 
	188**

	
	
	
	
	
	Paprastasis kūjagalvis
	

	
	
	
	
	
	Mažoji nėgė
	

	7.
	Papio ežeras
	1391
	Šalčininkų r., Trakų r., Vilniaus r.
	Ribos sutampa su Baltosios Vokės biosferos poligono ribomis
	Skiauterėtasis tritonas
	

	8.
	Stakių miškas
	692
	Šalčininkų r.
	Ribos sutampa su Dieveniškių istorinio regioninio parko Stakų kraštovaizdžio draustinio ribomis
	9020, Plačialapių ir mišrūs miškai 
	120,3

	9.
	Versekos upė
	83
	Šalčininkų r., Varėnos r.
	Patenka į Merkio ichtiologinį draustinį (dalis draustinio). Preliminarios ribos nustatomos pagal planą 
	Mažoji nėgė
	

	10.
	Visinčios upės slėnis ties Gudeliais
	21
	Šalčininkų r.
	Patenka į Visinčios hidrografinį draustinį (dalis draustinio). Preliminarios ribos nustatomos pagal planą 
	6230, Rūšių turtingi briedgaurynai 
	19,9


Vadovaujantis paukščių apsaugai svarbių teritorijų (PAST) atrankos kriterijais Aplinkos ministro 2007-03-07 įsakymu Nr. D1-143 buvo patvirtintas laukinių paukščių rūšių, kurių apsaugai steigiamos paukščių apsaugai svarbios teritorijos, sąrašas. Šalčininkų rajone atrinktos ir Lietuvos Respublikos Vyriausybės 2006 m. rugpjūčio 28 d. nutarimu Nr. 819 patvirtintos dvi paukščių apsaugai svarbios teritorijos.

2.2-4  lentelė
	Eil. Nr.
	Lietuvos Respublikos saugomos teritorijos arba jų dalys
	Paukščių apsaugai svarbi teritorija
	Savivaldybės pavadinimas
	Kodas Europos ekologinio tinklo „Natura 2000“ duomenų bazėje
	Aptinkama europinės svarbos saugomų rūšių paukščių; teritorijos svarba migruojantiems paukščiams
	Pastabos dėl paukščių apsaugai svarbios teritorijos ribų

	1.
	Baltosios Vokės biosferos poligonas
	Baltosios Vokės šlapžemės
	Šalčininkų r., 

Trakų r., 

Vilniaus r.
	LTSALB003
	mėlyngurklės (Luscinia svecica)
	paukščių apsaugai svarbios teritorijos ribos sutampa su patvirtintomis Baltosios Vokės biosferos poligono ribomis

	2.
	Rūdninkų girios biosferos poligonas
	Rūdninkų giria
	Šalčininkų r., Varėnos r.
	LTSALB002
	vapsvaėdžiai (Pernis apivorus), tetervinai (Tetrao tetrix), kurtiniai (Tetrao urogallus), lututės (Aegolius funereus), lėliai (Caprimulgus europaeus), juodosios meletos (Dryocopus martius), tripirščiai geniai (Picoides tridactylus), dirvoniniai kalviukai (Anthus campestris)
	paukščių apsaugai svarbios teritorijos ribos sutampa su patvirtintomis Rūdninkų girios biosferos poligono ribomis


Pagrindiniai (pavojingiausi) faktoriai galintys kelti grėsmę saugomų teritorijų vertybėms:

· medynų plynas kirtimas (ypač tuose taksaciniuose sklypuose, kuriuose auga saugomų rūšių augalai);

· natūralių pievų suarimas;

· apsodinimas mišku  natūralių gamtinių teritorijų;

· pievų savaiminis užžėlimas krūmais (nauja gamtosauginė problema, atsiradusi apmirus intensyviam žemės ūkiui).
BP koncepcijos nuostatos: 

- Vengti urbanistinės plėtros ir žemės ūkio intensyvinimo migracijos koridoriuose ir atkurti gamtos natūralumą tose vietose, kur jis yra pažeistas.
- Esamos urbanizuotos teritorijos NATURA 2000 arealuose arba gretimybėse  neturi daryti neigiamo poveikio šioms  teritorijoms. 
- Urbanistinė plėtra neurbanizuotose teritorijose turi išvengti neigiamo poveikio saugomoms teritorijoms ir gamtos paveldo objektams.
Todėl, saugant Natura 2000 teritorijas, uždraudžiamos tik tos veiklos, kurios kelia tiesioginę grėsmę saugomoms vertybėms. Šiose saugomose teritorijose žemės naudojimas reglamentuojamas Lietuvos Respublikos aplinkos apsaugos įstatymu, Lietuvos Respublikos saugomų teritorijų įstatymu, Lietuvos Respublikos miškų įstatymu, specialiosiomis žemės ir miško naudojimo sąlygomis kitais įstatymais bei teisės aktais. Numatomi bendrojo plano sprendiniai neturės žymesnio neigiamo poveikio šioms teritorijoms. 

Šalčininkų raj. sav. yra nemažai kultūros paveldo objektų, kurie vadovaujantis Lietuvos Respublikos saugomų teritorijų įstatymu, priskiriami saugomų teritorijų sistemai. Kultūros paveldo objektų žemės sklypai yra suformuoti saugomų kultūros paveldo objektų ar vietovių teritorijose, jiems nustatomos tvarkymo ir naudojimo specialiosios sąlygos. Lietuvos Respublikos žemės įstatymas nustato, kad valstybės ir savivaldybių saugomų gamtos ir kultūros paveldo objekto sklypai priskiriami konservacinės paskirties žemei. Juose draudžiama ūkinė veikla, nesusijusi su šių objektų ir jų užimtų teritorijų specialia priežiūra, tvarkymu ir apsauga. Šalčininkų raj. sav. teritorijos bendrojo plano sprendiniai rajone esantiems kultūros paveldo objektams ir jų teritorijoms poveikio neturės.

Padidinus miško želdinių kiekį ekologiškai nuskurdintose teritorijose padidės natūralių biocenozių plotai ir jų išsidėstymo tankumas. Laikantis nustatytų žemės naudojimo apribojimų sumažės vandenų tarša. Palankias sąlygas išsaugoti natūralų ir suformuoti kultūrinį kraštovaizdį sudarys bendrojo plano sprendiniai, numatantys vietinės reikšmės kelių tinklą, galimybes kurti rajono centrus ir pocentrius su gyvenamųjų vietovių plėtra, infrastruktūros objektų išdėstymu.


Inžinerinės infrastruktūros projektų įgyvendinimas potencialiai galėtų turėti neigiamą poveikį aplinkai, tačiau galimas ir teigiamas infrastruktūros objektų poveikis atskiroms saugomoms teritorijoms, susijęs su poveikio koncentravimu vienoje vietoje. Gali padidėti oro tarša, susijusi su klimato kaita, taip pat bus veikiami vandens ištekliai. Vandens teršimas savo ruožtu sukelia neigiamas pasekmes vandens tiekimui, gamtinėms buveinėms, bioįvairovei ir rekreaciniam vandens telkinių naudojimui. Todėl infrastruktūros objektų vietos parinkimui turėtų būti skiriamas ypatingas dėmesys.


Gamtinio karkaso palaikymas ir vystymas turės tiesioginį, žymų ir teigiamą poveikį biologinės įvairovės stabilumui ir gausėjimui, nes yra susijusi su geoekologinėmis takoskyromis bei migraciniais koridoriais, kurie glaudžiai siejasi su santykinai natūraliomis – miškingomis teritorijomis. Miškingų teritorijų gausėjimas daro tiesioginę teigiamą įtaką oro bei vandens kokybei, sumažins dirvožemio taršą bei eroziją.

2.3 APLINKOS KOMPONENTAI IR PASEKMĖS, KURIOS BUS NAGRINĖJAMOS ATLIEKANT VERTINIMĄ

Siekiant tinkamai įvertinti Šalčininkų raj. sav. teritorijos bendrojo plano koncepcijos variantų galimą poveikį rajono savivaldybės teritorijos raidai, strateginių pasekmių aplinkai vertinimo ataskaitoje nagrinėtini šie aplinkos komponentai ir pasekmės:

· socialinė aplinka (socialinė apsauga, gyventojų užimtumas, migracija, ir pan.);

· ekonominė aplinka (sąlygos investicijoms pritraukti ir verslui plėtoti, ūkio raida, pramonės tarša ir pan.);

· gamtinė aplinka ir aplinkos kokybė (vanduo, oras, klimatas, dirvožemis, miestovaizdis, tarša – pagal prieinamą informaciją);

· gamtos ir kultūros paveldas.

2.4 PASEKMIŲ APLINKAI PROGNOZAVIMO IR VERTINIMO METODAI, KURIUOS NUMATOMA NAUDOTI VERTINIMUI ATLIKTI


Numatomi šie Šalčininkų raj. sav. teritorijos BP koncepcijos sprendinių vertinimo metodai:

· Geografinės informacinės sistemos duomenų analizė ir įvertinimas;

· Ekspertinis vertinimas, kurio metu įvairių ekspertai pateiks išvadas dėl galimų reikšmingų pasekmių skirtingoms temoms;

· Atitinkamos literatūros ir kitų šaltinių apžvalga, pasinaudojant analogiškų sprendinių jau tyrinėtoms pasekmėms vertinti.   
3. SIŪLOMAS SPAV ATASKAITOS TURINYS

1. Įvadas (dokumento pobūdis, SPAV ataskaitos tikslas, atitikimas LR teisės aktams).

2. BP tikslai, turinys ir sąsaja su kitais planais ir programomis.

3. Esama aplinkos būklė (esama aplinkos būklė ir jos pokyčiai, jeigu BP nebus įgyvendintas).

4. Teritorijos, kurios gali būti reikšmingai paveiktos (galimų reikšmingiausiai paveiktų teritorijų aplinkos charakteristika).


5. Su BP susijusios aplinkos apsaugos problemos (atkreipiant dėmesį į problemas, susijusias su aplinkos apsaugai svarbiomis teritorijomis).


6. Tarptautiniu, EB arba nacionaliniu lygmeniu nustatyti aplinkos apsaugos tikslai, susiję su BP, kaip rengiant BP atsižvelgta į šiuos tikslus ir aplinkos apsaugą.
7. Galimos reikšmingos pasekmės aplinkai (pagal esamos būklės duomenis - tiesioginės, netiesioginės, kaupiamosios, sąveikaujančios (sinergetinės), trumpalaikės, vidutinės trukmės, ilgalaikės, nuolatinės, laikinos, teigiamos ir neigiamos pasekmės aplinkai, taip pat biologinei įvairovei, visuomenei ir jos sveikatai, gyvūnijai, augalijai, dirvožemiui, vandeniui, orui, klimatui, materialiajam turtui, kultūros paveldui (įskaitant architektūrinį ir archeologinį paveldą), kraštovaizdžiui ir šių veiksnių tarpusavio sąveikai).
8. Priemonės BP įgyvendinimo reikšmingoms neigiamoms pasekmėms aplinkai išvengti, sumažinti ar kompensuoti.
9. Plėtros alternatyvos. (Šalčininkų raj. sav. plėtros koncepcijos alternatyvos, jų įgyvendinimo pasekmės aplinkai, plėtros koncepcijos alternatyvų palyginimas).

10. SPAV metodai (pasekmių aplinkai vertinimo metodai, sunkumai, kilę atliekant vertinimą, trūkumai).


11. Priemonės, padėsiančios įgyvendinti bendrąjį planą (monitoringo priemonių aprašymas, priemonės, švelninančios neigiamas pasekmes).


12. 1–11 punktuose nurodytos informacijos santrauka.

4. GRAFINĖ DALIS

	
	Šalčininkų rajono savivaldybės teritorijos bendrasis planas. Koncepcija. 

BP koncepcijos 1 variantas - (tolygios plėtros). 

	
	Šalčininkų rajono savivaldybės teritorijos bendrasis planas. Koncepcija. 

BP koncepcijos 2 variantas – (koncentruotos plėtros). 
































PAGE  
- 15 -
SAVIVALDYBĖS ĮMONĖ „VILNIAUS PLANAS“.  2008


